lflage/wiki-talks huggingface dataset:
Беседа:Марица (магистрала)

message: Въпреки местния патриотизъм на някои в Първомай, магистрала Марица започва край град Чирпан и завършва при ГКПП Капитан Андреево. --Предният неподписан коментар е направен от анонимен потребител с адрес 92.247.249.115 (беседа • приноси) .
replies: text: Да, прав(а) сте. Всъщност и вие сам(а) можете да отстраните неточността, редактирайки директно статията „Марица (магистрала)“ --keranov 09:22, 3 януари 2010 (UTC)

message: какво трябва да означава това км71+011-Скроч б. п. 20:45, 3 ноември 2010 (UTC)
thread_title:  км71+011  

message: Документация за участие в открита процедура за възлагане на обществена поръчка с предмет: ОПРЕДЕЛЯНЕ НА ИЗПЪЛНИТЕЛ ЗА ДОПЪЛНИТЕЛНО ПРОЕКТИРАНЕ И СТРОИТЕЛСТВОТО НА ОБЕКТ: АВТОМАГИСТРАЛА “МАРИЦА” /А-1/ ОРИЗОВО – КАПИТАН АНДРЕЕВО, УЧАСТЪК: ЛОТ 1 “ОРИЗОВО 
--Pl71 09:22, 19 февруари 2011 (UTC)
thread_title:  От обществената поръчка за АМ "Марица":
Беседа:Алън Грийнспан

message: Американците (а вероятно и той самият) го произнасят като Грийнспен, както може да се чуе тук. Има ли установена традиция в специализираните публикации той да бъде изписван като Грийнспан? --Александър 08:57, 5 януари 2010 (UTC)
replies: text: Мисля, че да. В негови статии и лекции, преведени на български, е изписван точно Грийнспан. Моето мнение се базира на негови публикации, включени в книгите на Айн Ранд, в частност "Капитализмът - непознатият идеал". (Quostadin 11:59, 9 юни 2010 (UTC))
thread_title:  Произношение
Беседа:Медийна компания

message: Обяснявам редакциите си.
* На две места се реферираше към българската и английската уикипедия като източници, което по обясними причини (променчивият характер на съдържанието на една уики страница) не е приемливо (вж Уикипедия:Благонадеждни източници). Както и на :en:Talk:Media conglomerate е отбелязано, липсва обща методология, по която да се сравняват определени икономически показатели на компаниите, с което да се прави и извода за топ 4 или изобщо топ Х. Премахвам въпросната класация, до предоставяне на такава методология и (унифицирани) източници на използваните от методологията данни поне за всичките 25 компании в списъка, от които да става ясно защо точно определените 4 измежду тях заемат тези 4 позиции. 
* Поначало липсва точна дефиниция на понятието, а и за мен остава неясен изборът на термина "сдружение" на български, при положение, че английският е conglomerate. Разликата е на порядък. "Сдружение" според българското право не е ли една от двете възможни форми за юридическо лице с нестопанска цел (а другото е фондация; вж Закон за юридическите лице с нестопанска цел, Член 1, Алинея (2))?
→Спири 17:30, 5 януари 2010 (UTC)
replies: text: : Корпоративните общности, сдруженията по ЗЮЛНЦ, на общините, по ЗЗК, дружествата, любимото ДЗЗД, консорциумите и пр. се изграждат отдолу нагоре — в тях членуват самостоятелни хора или юридически лица. При холдингите (и концерните), донякъде при концентрациите и при структурите с дъщерни дружества изграждането е отгоре надолу — шапката притежава (участва, членува) в отделните юридически лица. В този смисъл се говори за медийни групи(ровки). Конгломерат изглежда е термин (вж. ЗФинКонгл), с който се обозначават структури, които имат дейност в няколко сродни, но отделни сфери. Такива представляват надзорен интерес и не само с оглед защитата на конкуренцията от олигополизация, но и с оглед защитата на различието на мненията. В чуждите страници май се имат предвид такива "медийни империи" на "медийни магнати". В България „Икономедия“, ако не бъркам, до неотдавна поддържаше не само периодичен печат, но и Ре Ти Ви. БНТ обаче поддържа май само телевизии - наличието на сайт едва ли прави някого конгломерат, но не съм специалист.--Фипс 23:47, 5 януари 2010 (UTC)
thread_title:  Малко редакции
Беседа:Двойни предлози в книжовния български език

message: Бих предложила да се премести статията към заглавие "Удвояване на предлози в българския език", т.е. за използваме думата удвояване, а не двойни, както са го направили и в  НПРБЕ, стр. 27, а както става ясно от текста и в другите източници. Поне на мен "двойни предлози" ми навява други асоциации, например: Миньорите с коледни премии от по 1000 лв. →Спири 20:55, 5 януари 2010 (UTC)
replies: text: За това бях чел една статийка: „Словосъчетания с двойна предложна връзка в съвременния български език” – Език и литература, 1989, нейде из интернет.--Фипс 00:16, 6 януари 2010 (UTC)
replies: text: :Двойни, удвояване, и двете сочат към едно, както решите, че е по-правилно:) Васко
Аз не мога да разбера защо беше извършено сегашното преместване, различно от предложеното на беседата, при все че в статията се обсъжда не само книжовното удвояване.--Фипс 16:22, 9 януари 2010 (UTC)

text: И аз мислех да задам същия въпрос.   — Лъчезар • Б/П   17:38, 9 януари 2010 (UTC)
thread_title:  Заглавието 

message: :„В съвременната граматика на българския език няма правило...“
Всъщност такова правило има и то е цитирано в самата статия:
replies: text: „Предлозите се удвояват пред думи, които започват със съгласните „в“ / „ф“ и съответно „с“ / „з“ “
В правилото се говори за "думи" т.е. какви да е думи, а не конкретно за "думи на бълг. език". Правилото е приложимо и за чужди думи, защото се говори за съгласни звуци, а не за букви. За това че се имат предвид звуци, а не букви, може да се съди по забележката дадена към правилото, която изрично уточнява че

text: това се отнася и за случаите, когато предлозите в и с са в позиция пред цифри, чийто изговор съдържа начално в или с.
Затова ще изтрия секцията Удвояване на предлози пред чужди думи и ще добавя примери които изрично да показват прилагането на правилото при употреба на чужди думи. --Exonie 17:30, 19 януари 2010 (UTC)
thread_title: Удвояване на предлози пред чужди думи

message: Аз учих български преди около 30 години но се надявам ще ме разберете... В статия Хищник намерих "храни с животни" - както учих тогава, дълга форма "със" се използва преди думи започващи със "с", "з", "ж" и "ш" (това е подобно на сръбски и хърватски език, с/са). Следователно, мисля че трябва да бъде "храни със животни". СНГ из Ниш! --Bonč (беседа) 18:21, 31 декември 2015 (UTC)
replies: text: Не. Използват се само пред „с“ и „з“ и „в“ и „Ф“ - „със слон“, „със змия“, „във вода“, „във фенер“. --Мико (беседа) 18:47, 31 декември 2015 (UTC)
thread_title:  "с" i "з", a "ж" и "ш"? 

message: Пенчо Славейков води война с тех и предпочита "македонщините" во и со на техно место. Може да се направи параграф. --Мико (беседа) 14:37, 20 януари 2016 (UTC)
thread_title:  Славейков
Беседа:Никълбек

message: Групата се произнася от носителите на английски език по-скоро като Никълбак, а не Никелбак, както е посочено в момента в статията. Ще я преместя на Никълбак, ако няма възражения. --Александър 09:27, 6 януари 2010 (UTC)
Аз пък си мисля, че е Никълбек. Но не държа особено на това, стига да остане като име на статията Nickleback и като се напише на български да отвежда до тази статия. --Crazy kaio 17:31, 6 януари 2010 (UTC)
replies: text: Ето тук (на 24-ата секунда) може да се чуе как Чад Крюгер произнася името на групата. Според мен се чува ясно Никълбак, ето тук е обяснено как канадското æ клони към a. А иначе мисля, че всички имена на чужди групи (английски, арабски или японски) в българоезичната Уикипедия трябва да са на български и на кирилица в основната си форма. Няма да пипам обаче сам, тъй като ти си създал първата версия на статията. --Александър 19:16, 6 януари 2010 (UTC)
thread_title:  Име
Беседа:Азис

message: Премествам това тук, защото застъпва само едната гледна точка, без да броим факта, че източникът е вестник „Шоу“: „„Бившата съпруга“ на Азис, травеститът Мис Бони (Борислав Соколов), коментира предаването на Азис така: „Шоуто му е пълно с простащини и ако не се направи нещо, то направо не е за ефир. На Азис не му е там мястото, да се прави на интелектуалец — малко смешно, нали?“в. SHOW, бр. 15 (444), година Х, стр. 4 “
Освен това цитатите на Фандъкова и Георги Лозанов трябва да получат източници. Силно предполагам, че са точни, затова и не ги махнах, но да се пъхат цитати в устата на някого без източник е несериозно. --Лорд Бъмбъри 09:47, 12 декември 2011 (UTC)
----
Още едно изречение без източник: Най-гледан е станал неговият клип „Мразиш“, чието название е било възприето като собствено име на певеца. --Лорд Бъмбъри (беседа) 19:32, 14 април 2012 (UTC)
thread_title:  Неутралност 

thread_title:  Източници 

message: Азис роден на 7. март или 25. април 1978? Риби или Телец?  --Крушевљанин Иван (беседа) 23:40, 10 октомври 2013 (UTC)
replies: text: Може да има смисъл в питането ти, ако предоставиш основания да задаваш този въпрос, при положение, че в статията има посочена дата. --Stalik (беседа) 07:12, 11 октомври 2013 (UTC)
replies: text: :Английска Уики казва: Azis was born Vasil Trayanov Boyanov (Bulgarian: Васил Трaянов Боянов) on 25 April 1978.. --Крушевљанин Иван (беседа) 14:49, 11 октомври 2013 (UTC)
replies: text: :: Уикипедия не може да бъде считана за източник, така че ни трябва друг източник. --Лорд Бъмбъри (беседа) 06:10, 12 октомври 2013 (UTC)
thread_title:  Дата на раждане
Беседа:Чемпиъншип

message: Championship е нарицателно име и такива се превеждат. Заглавието може да стане Шампионат (Английска футболна лига), защото е част от нея, или Шампионат (английски футбол), Шампионат (Англия), а може и Шампионат (Кока-кола), както се обозначава в момента.--Фипс 23:45, 7 януари 2010 (UTC)
replies: text: С шампионат на български се обозначава обикновено първенството на висшия ешелон, на майсторската група, а това тук е едва второто ниво в английския футбол. Освен това името му е Чемпиъншип, т.е. така се нарича както от англичани, така и от българи, а също и от зулусите и ескимосите. Срв. Примера дивисион - идентичен случай, П.Д. е популярното название на Primera División, въпреки че буквално означава Първа дивизия или Първи разред. Има само един футболен шампионат, известен като Чемпиъншип, и заради това според мен пояснението е излишно. --Александър 07:31, 8 януари 2010 (UTC)
Досега бе така, но от 2013 г. и втората лига на Шотландия се нарича със същото име (en:Scottish Championship). Предлагам да преименуваме статията на Английска чемпиъншип, а другата да стане Шотландска чемпиъншип. Друг вариант е да изпишем заглавието както е в оригинал Футболна лига чемпиъншип (en:Football League Championship). 
Вашето мнение по въпроса? Апропо. Шотландска премиър лига (en:Scottish Premier League) не съществува от миналата година, а новият формат на турнира се нарича Шотландска висша лига (en:Scottish Premiership) и ще трябва нова статия. Поздрави. --Litexfan (беседа) 17:58, 17 ноември 2014 (UTC)
thread_title:  Името
Беседа:2010

message: Защитих статията за редактиране от анонимни потребители за около година. Причината е, че не виждам резон в постоянното връщане на вандализми от анонимни ИП-та. Мисля, че регистираните редактори имат пълния потенциал да обогатят статията, без да се налага да се чистят простотии. Ако има несъгласни, защитата може да се вдигне. Тъй, че нека се изкажат мнения, ако действието ми е неразумно. BloodIce 19:38, 9 януари 2010 (UTC)
replies: text: Нема спасение - .  --Спас Колев 18:52, 10 януари 2010 (UTC)
replies: text: : Спасение няма, но подобрение определено има, за гости от бъдещето (смисъл 2011 и нататък) или спомени от миналото (2009 и надолу) не мой се постъпва по същия начин, уви.  BloodIce 19:05, 10 януари 2010 (UTC)
thread_title: Защита от анонимни редактори

message: Zashto go nqma Nikola Rudarov, bylgarskiqt rejisor koito pochina minaliq mesec?--Предният неподписан коментар е направен от анонимен потребител с адрес 79.124.57.97  (беседа • приноси) .
replies: text: Вече е добавен. --Maymay 17:24, 6 април 2010 (UTC)
При починали нека се сложи и Гуру рапър от Gangstarr един от най-добрите в рапа той почина на 19 април. 
http://en.wikipedia.org/wiki/Guru_%28rapper%29
2010 не е начало на ново десетилетие. 2011 ще почне второто десетилетие. Защото нулева година няма. Първо десетилетие е от 1г. до 10г., второ от 11г. до 20г. и т.н.
thread_title: Propusnati

message: bazov: защо го премахна, кажи ми за да знам какво да пиша имам голямо желание да редактирам и бих искал да знам как да пиша за да не се трие от вас статията ми --Предният неподписан коментар е направен от Bazov (беседа • приноси) .
replies: text: Това са прекалени подробности за тази статия. По-подходящи са за Уикиновини. --Спас Колев 20:40, 16 ноември 2010 (UTC)

text: Проблемът там е, че се искат лицензи от сайтове, можеш ли да ми помогнеш. --bazov 00:07, 17 ноември 2010 (UTC)
replies: text: : Какво имаш предвид - кой иска лицензи и за какво? --Спас Колев 17:47, 17 ноември 2010 (UTC)

text: Ами за да цитирам новини от новинарски сайтове, вероятно се изка разрешение. Мога ли да цитирам новините от сайта на БТВ? --bazov
replies: text: : За дословното препубликуване наистина е необходимо разрешение, но това важи и в Уикиновини, и в Уикипедия. --Спас Колев 19:43, 18 ноември 2010 (UTC)

text: Да, но в тази статия пиша само заглавията. Видях няколко статии в Уикиновини с цитати от сайтове. Можеш да ми помогнеш, ако ми кажеш от кои сайтове мога да цитирам.   --bazov
thread_title:  Върната редакция
Беседа:Тетевен

message: Някой знае ли от кога Тетевен е град ? --PtBg 13:46, 12 януари 2010 (UTC)
replies: text: : Не мога да намеря за Тетевен къде в администрация под герба да поставя името на новия кмет д-р Мадлена Бояджиева на мястото на Милен Милев.--Energychanel (беседа) 22:31, 1 ноември 2015 (UTC)
replies: text: : Благодаря, корекцията за кмет на Тетевен под герба е направена. Ще помоля за корекция и на партията. Тя не ЗНС, а ГЕРБ. Д-р Мадлена Бояджиева е от ГЕРБ. --Energychanel (беседа) 18:03, 2 ноември 2015 (UTC)
thread_title:  Град 

message: През 2019 г. д-р Мадлена Бояджиева печели срещу Милев Милев със 63% https://www.mediapool.bg/balotazhite-v-malkite-obshtini-news299798.html Analiticus BG (беседа) 05:03, 1 октомври 2023 (UTC)
thread_title:  Избори
Беседа:Тодор Пеев

message: Дали става въпрос за същият Т. Пеев, пощальонът на БТЦК ? Имало е пощальон Тодор Пеев от с. Тетевене. --PtBg 13:49, 12 януари 2010 (UTC)
thread_title:  Пощальон
Беседа:Михаил Буботинов

message: Съгласно У:ПН би трябвало да е без „К.“ между имената. Улицата също е без „К.“--Фипс 21:17, 12 януари 2010 (UTC)
replies: text: Как тогава ще се различава от внука му също Михаил Буботинов ? --PtBg 21:30, 12 януари 2010 (UTC)
replies: text: : А внукът с какво е известен? Няма за него информация на пояснителната страница. За повече информация как се уреждат такива казуси: Уикипедия:Пояснителна страница и Уикипедия:Правила за наименуване. →Спири 22:00, 12 януари 2010 (UTC)

text: : При нужда (т.е. ако се появят и други статии) този може да стане Михаил Буботинов (просветител). Най-добре е обаче тази да остане основна, ако другите са кръстени на него. Апропо улицата значима ли е?--Фипс 01:42, 13 януари 2010 (UTC)
replies: text: :: Внукът е писател, а улицата дали е значима ... :)

text: :: Но, няма проблем за К.-то, може да отпадне --PtBg 09:56, 13 януари 2010 (UTC)
thread_title:  Заглавие
Категория беседа:Филми

message: Здравейте. Сега пиша статията-превод на тази и се чудех накрая в каква категория да я сложа измежду филмите. Да направя ли нова под името "Концертни филми" или нещо такова? Благодаря предварително. --Баба Ирка 20:03, 14 януари 2010 (UTC)
thread_title:  Филми - концерти
Беседа:Димитър Гущанов

message: Според Гугъл: 1,430 резултати на димитър гущанов; 168 резултати на димитър гощанов. Може би Гущанов наистина трябва да е титулярна? --Подпоручикъ 19:42, 15 януари 2010 (UTC)
Моля Ви не считайте какви резултати Ви дава гугъл. Това е абсурдно и смешно. 
С уважение:
Г. Гущанов
Georgi G. Gushtanov 21:08, 15 януари 2010 (UTC)
replies: text: Здравейте, резултата от Гугъл го дадох, защото е в ползва на Гущанов. Гощанов е заложен в началото защото така се намира в част от историческата литература. Подобни проблеми с имената на личности и друг път са срещани, Михаил Даев/Дайев, Михаил/Михал Апостолов и други. Важното тук е, че решенията се взимат с консенсус, надявам се че и другите заинтересувани редактори ще изкажат мнение и ще постигнем разбирателство. Поздрав! --Подпоручикъ 21:52, 15 януари 2010 (UTC)
replies: text: :Мисля решението на проблема е очевидно. Щом като член на фамилията Гущанови твърди, че това е правилния начин на изписване, е редно да се напише така. Ако Г -О- щанов е грешно, не е нужно да се преповтаря грешката и в Уикипедия. Все пак източникът тук е от първа ръка... Според мен в статията е редно да се промени на Гущанов и да се спомене, че в литературата се среща още като Гощанов (вероятно неправилно). Поздрави, --Dido3 23:00, 15 януари 2010 (UTC)
replies: text: ::Именно, затова посочих случаите с Михаил Даев и Михаил Апостолов - идентични с този, които след кратка дискусия бяха разрешени. --Подпоручикъ 23:31, 15 януари 2010 (UTC)

text: П.С. Готово--Подпоручикъ 23:47, 15 януари 2010 (UTC)
replies: text: :Като автор на голяма част от статията, приемам аргументите в полза на Гущанов. Ще оправя и препратките. С поздрав:--Кочев 08:36, 16 януари 2010 (UTC)

message: Класното и Педагогическото училище не са ли едно и също?--Мико 08:48, 22 март 2010 (UTC)
replies: text: Едно и също е, но коя година точно се формира като педагочическо, не знам. Вероятно е към 1890, но нямам източник.--Кочев 09:21, 22 март 2010 (UTC)

text: В БН, стр. 193., има един Димитър Щанов от същото Крушево, учител, член на Петричкия Ок.РК и районен началник. Предполагам е Гущанов, други мнения? --Подпоручикъ 05:49, 11 август 2010 (UTC)
replies: text: :Със сигурност е той.--Мико 06:00, 11 август 2010 (UTC)
replies: text: ::Грешката е очевидна и иде от спомените на Христо Куслев, стр.114 . Димитър Щанов = Димитър Гущанов. Поздрави!--Кочев 06:03, 11 август 2010 (UTC)

text: Готово.  --Подпоручикъ 06:25, 11 август 2010 (UTC)
thread_title: Класно/Педагогическо
Беседа:Бог на белите полета

message: :Преместено от Потребител беседа:5ko
Източникът е статията от английски. Не знам как се казва на български, така го преведох. Ако намериш някъде по-удачен превод на понятието, ще се радвам да го сложиш. Дотогава ще те помоля да махнеш шаблона, да не вземе някой да изтрие самата статия. Става ли? Поздрави, --ForestDim 22:52, 15 януари 2010 (UTC)
replies: text: По принцип не, не става. :-) Искането за източник може да се махне, когато източникът се добави. Като има шаблон, предупреждаваме, че не сме 100% сигурни, а и има по-голяма вероятност някой читател или редактор да провери как точно е на български, и да помогне с терминологията. Благодаря за превода! Темата силно ме интересува, а и е енциклопедично значима с източници на други езици, така че едва ли ще се изтрие. --Петко 08:11, 16 януари 2010 (UTC)

text: П.П. Смятам, че заглавието много удачно и логично си го превел. --Петко 08:18, 16 януари 2010 (UTC)
replies: text: : Добавих точния източник на израза. След като намираш заглавието за удачно и логично преведено, значи и изразът е такъв, защото е същият като заглавието.--ForestDim 15:22, 16 януари 2010 (UTC)
replies: text: :: Ама нали е поискан източник за терминологията на български, не на английски? Този източник не е такъв. --Петко 15:46, 16 януари 2010 (UTC)

text: :: Преводът ние двамата може да го намираме за удачен, ама "gap" се превежда по много начини, никой от които не е "бели полета" -- затова ще ме устрои благонадежден източник за научния термин на български език, примерно речник или учебник по философия или история на религиите. --Петко 15:52, 16 януари 2010 (UTC)
replies: text: ::: Дано да има такъв източник. Който на практика няма да е никакъв източник, а вариант на наложил се превод. Любопитен съм как би звучал "научният термин на български език". "Бог на празнотите", "Бог на дупките" (буквално от френски), "Бог на празните пространства", "Бог на пропуските", "Бог на пропастите"? ...--ForestDim 21:48, 16 януари 2010 (UTC)

text: Доколкото теистичния метод на познание прави директна връзка с Бог т.е. чрез „голо намерение“ и „сляпа любов“ (смисъл Облакът на незнанието), то по смисъл статията може да се нарече и "Бог на голото намерение" или "Бог на вярата" или "Бог на вътрешното съзерцание" или "Бог на сляпата любов".--Stanqo 09:18, 1 март 2010 (UTC)
replies: text: : Тук става въпрос за това, че в миналото, като много неща не са се знаели, религиите са ги обяснявали с бог/дявол и пр. И че в момента е съвсем същото . Тоест, религиите са отстъпили на науката грамадни части от бившите си "територии" и с все сили се мъчат да запазят част от авторитета си като претендират, че могат да обяснят нещата, които науката още не е обяснила, или които просто няма как да се докажат научно. Това е много специфична и полезна тема, научна/историческа/философска, а не религиозна, и статията е за нея, а не за „сляпа любов (вяра, подчинение)“, които някои (всички?) религии проповядват. --Петко 03:08, 22 март 2010 (UTC)
thread_title:  Благонадежден източник на термина на български език
Беседа:38-о основно училище „Васил Априлов“

message: В края на първия абзац е записано „През 1912 е построена сегашната сграда на ул. ”Шипка”. Поради войната тя е превърната в болница. През 1919-1920 в училището влизат първите ученици.“ Какво ще рече „първите ученици“, при положение, че училището съществува от 1896? Може би първите в новата сграда след войната?   — Лъчезар • Б/П   16:09, 16 януари 2010 (UTC)
thread_title:  "Първите ученици" през 1919-1920
Беседа:FLOPS

message: Mflops е производна единица на Flops. Производителността на компютрите се увеличава непрекъснато и няма такова понятие като "общоприета производна единица". Днес най-често се използва Gflops и Tflops, но суперкомпютрите навлизат и в Pflops диапазона. Все едно някой да каже че MHz е общоприета единица?! --Exonie 21:35, 16 януари 2010 (UTC)
thread_title:  Mflops - общоприета единица ?!
Беседа:Специални територии на Европейския съюз

message: Неактуална информация.
--Предният неподписан коментар е направен от анонимен потребител с адрес 78.90.68.227 (беседа • приноси) .
Уикипедия е уики. Можете спокойно да въведете актуализирана информация, ако желаете. Поздрави,Georgi Dimitrov 00:03, 17 януари 2010 (UTC)

message: Не трябва ли да се премахнат териториите на Великобритания и прилежащите ѝ, след като вече не са част от Европейския съюз? DimoffMT (беседа) 02:08, 15 февруари 2020 (UTC)
replies: text: Трябва, свободен сте да го направите. --Молли (беседа) 07:06, 15 февруари 2020 (UTC)
thread_title:  Великобритания и ЕС
Беседа:Хазарски речник

message: Замених "Апендикс" (на книгата) с "приложение", защото така се наричат в бълг. език. Но ако в самата книга са наречени "Апендикс" може би така трябва да останат и в статията? Някой може ли да каже дали приложенията са наречени "Апендикси" в книгата?  --Exonie 19:33, 18 януари 2010 (UTC)
thread_title:  Апендикс или приложение
Беседа:Искър (област Плевен)

message: Население: 3 802 души (2009 година)?  (Искър (град)?)--User№101 10:24, 19 януари 2010 (UTC)
thread_title:  Население 

message: Активната в момента препратка не е коректна. Препраща не към Байкал (село), а към езерото  Байкал.  Pepina05 (беседа) 11:16, 12 февруари 2024 (UTC)
replies: text: Коригирано. Благодаря  Pepina05 (беседа) 11:34, 12 февруари 2024 (UTC)
thread_title:  Препратка към с.Байкал.
Беседа:Бодлиева библиотека

message: Признавам си, че съм автор на преместването Бодлиева -> Бодлианска, но сега пък ме загризаха съмнения, че не съм права. Повод за това ми дават колебания около Смитсоновия институт (Smithsonian), който се споменава и като Смитсониън, т.е. по аналогия би могло и да е Бодлиева, както си беше. Има ли други мнения?--Ket 13:38, 19 януари 2010 (UTC)
replies: text: Аз затова така я бях кръстил - човекът, на когото е кръстена, е Бодли, следователно Бодлиева. Алтернативно - в транскрипция Библиотека Бодлиан. Когато го премести, реших, че имаш предвид утвърдена форма (а по този въпрос аз нямам мнение). --Спас Колев 17:06, 19 януари 2010 (UTC)
thread_title:  Как да бъде името